es gl gl gl gl ast gl gl eu gl gl gl ca gl gl es en gl pt pt gl gl es gl gl es pt gl gl es gl it en gl es ca pt az fr gl gl gl hu en gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl gl en ca gl it gl es es es gl es gl fr es es en pt es
Probas de Selección – Federación Cogami Lugo
Publicado por Admin9 en febrero 14, 2017
As probas de selección laborais son información engadida á hora da selección do persoal a maiores do currículum vitae que lle serven ao persoal entrevistador para coñecer mellor as túas habilidades, aptitudes, e coñecementos antes de contratarte e así saber  a qué posto te poderías adaptar mellor.
Existen diferentes tipos de selección á hora de contratar, dependendo da información que desexen os e as entrevistadoras saber de ti; entre os diferentes tipos de probas de selección de persoal existen:
É un tipo de proba que serve para medir os coñecementos e obter información das persoas candidatas á hora da selección de persoal dunha maneira escrita.
Os tipos de probas escritas son:
Son probas psicolóxicas que avalían condutas e aptitudes das persoas candidatas  comparado co resto das persoas segundo sexo, idade etc…
Test de intelixencia: serve para medir os diferentes tipos de intelixencia dos e das candidatas.
Test de aptitudes: avalían as capacidades necesarias para realizar tarefas concretas, como a atención, memoria, aptitude numérica e verbal etc…
Analizan a forma de ser e a maneira en que reaccionan as persoas candidatas ante diferentes situacións, como por exemplo: seguridade persoal, extroversión, independencia, sociabilidade…
Utilízanse para saber o grao de coñecementos que teñen os e as candidatas sobre as materias necesarias á hora de desempeñar o traballo.
Poden ser exercicios prácticos ou tests, co obxectivo de saber se se teñen os coñecementos mínimos necesarios para desenvolverte ben no traballo.
Guía para afrontar as probas realizadas de forma escrita
Tratar de facer as probas de forma relaxada e con sinceridade.
Chegar con tempo (con 5 ou 10 minutos antes da proba chega).
Escoita moi atento as explicacións e  sígueas ó pé da letra, e se che xorde algunha dúbida, pregunta.
Non te preocupes polo tempo, adoitan dar tempo de sobra para realizar a proba.
Trata de facer antes tests de exemplo para conseguir práctica.
Se che sobrou tempo revisa as preguntas que deixaches en branco.
Erros que se deben evitar
Responder rápido e sen pensar ó contestar, e perder tempo cunha mesma pregunta se non a sabes.
Non preparar as probas. Cantos máis test fagas, mellores resultados obterás nas probas.
Intentar dar una imaxe sobre a túa personalidade que non sexa verdade, xa que ó final é algo que non podes ocultar e acabarán dándose conta de que mentiche.
En Internet podes atopar diferentes páxinas web donde realizar tests de aptitudes, intelixencia e personalidade, entre as que se encontran:
Test en liña de intelixencia, aptitudes, memoria e personalidade.
Test en liña de intelixencia emocional.
Test en liña de intelixencia, personalidade…
Test sobre as actitudes con respecto ó traballo (gratuíto), e test de personalidade de Lüscher.
Páxina con información sobre diferentes test utilizados en selección de persoal.
Utilízanse para avaliar  e analizar o comportamento e a habilidade dos ou das candidatas para desenvolver actividades que se realizan en grupo.
Hai moitos tipos de probas, como por exemplo: discusión dun tema de actualidade, simulación dunha reunión de traballo… e elíxense en función do tipo de posto que a empresa desexe cubrir.
Estas son algunhas das capacidades que se avalían neste tipo de probas:
Razoamento, capacidade de mando, extraversión, expresión verbal e escrita,  traballo en equipo, iniciativa, cooperación, eficacia, creatividade, empatía etc…
Consellos para afrontar unha dinámica de grupo
Presta atención a información que che proporcionen sobre o xeito de realizar a proba e le amodo o material que che dean sobre ela.
Non cambies a túa forma de ser, xa que dá unha impresión negativa o persoal que as valora.
Faite ver a través das túas participacións, xa que o persoal avaliador valora moito a participación, aínda que non é preciso que destaques en exceso.
Tomar a iniciativa para comezar a proba
Utiliza linguaxe educada, se puntual e trata ós demais de xeito correcto, xa que é moi valorada a puntualidade, e o respecto ós demais.
Respeta as opinións dos demais e trata de ser aberto coas túas opinións, xa que eso o valoran positivamente.
Procura centrarte na tarefa.
Falar de máis, xa que non podes tratar de avasallar, antes tes que pensar que tipo de candidato ou candidata busca o persoal avaliador actuar do xeito preciso.
Pensar que o importante é o contido do que dis e non como actúas en grupo.
Preparando a Entrevista. Que teño que saber?
Deja un comentario Cancelar respuesta
Tu dirección de correo electrónico no será publicada. Los campos obligatorios están marcados con *
Recibir un email con los siguientes comentarios a esta entrada.
Recibir un email con cada nueva entrada.
© 2017 Federación Cogami Lugo. Todos los derechos reservados